CELEX: 62013CN0481
Language: el
Date: 2013-09-09 00:00:00
Title: Υπόθεση C-481/13: Αίτηση προδικαστικής αποφάσεως, την οποία υπέβαλε το Oberlandesgericht Bamberg (Γερμανία) στις 9 Σεπτεμβρίου 2013 — Ποινική δίκη κατά Mohammad Ferooz Qurbani

30.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 352/4
            
         Αίτηση προδικαστικής αποφάσεως, την οποία υπέβαλε το Oberlandesgericht Bamberg (Γερμανία) στις 9 Σεπτεμβρίου 2013 — Ποινική δίκη κατά Mohammad Ferooz Qurbani
   (Υπόθεση C-481/13)
   2013/C 352/05
   Γλώσσα διαδικασίας: η γερμανική
   
      Αιτούν δικαστήριο
   
   Oberlandesgericht Bamberg
   
      Ποινική δίκη ενώπιον του αιτούντος δικαστηρίου κατά
   
   Mohammad Ferooz Qurbani
   
      Προδικαστικά ερωτήματα
   
   
               1)
            
            
               Καλύπτει ο προσωπικός λόγος άρσεως του αξιοποίνου του άρθρου 31 της Συμβάσεως περί του καθεστώτος των προσφύγων (Σύμβαση της Γενεύης, στο εξής: ΣΓ), καθ’ υπέρβαση του γράμματος της διατάξεως, και την πλαστογραφία που διεπράχθη με την επίδειξη πλαστού διαβατηρίου σε αστυνομικό υπάλληλο κατά την είσοδο, αεροπορικώς, στην Ομοσπονδιακή Δημοκρατία της Γερμανίας, εφόσον η εν λόγω χρήση του πλαστού διαβατηρίου ουδόλως απαιτείται για να ζητηθεί άσυλο στο εν λόγω κράτος;
            
         
               2)
            
            
               Η χρήση των υπηρεσιών διακινητή αποκλείει την επίκληση του άρθρου 31 ΣΓ;
            
         
               3)
            
            
               Έχει το αναφερόμενο στο άρθρο 31 ΣΓ στοιχείο της «
                     απ’ ευθείας
                  » προελεύσεως από χώρα όπου απειλείτο η ζωή ή η ελευθερία του ενδιαφερομένου την έννοια ότι η εν λόγω προϋπόθεση πληρούται ακόμη και στην περίπτωση που ο ενδιαφερόμενος εισήλθε αρχικώς σε άλλο κράτος μέλος της Ευρωπαϊκής Ένωσης (εν προκειμένω: στην Ελλάδα) και από εκεί συνεχίζει το ταξίδι του σε άλλο κράτος μέλος (εν προκειμένω: στην Ομοσπονδιακή Δημοκρατία της Γερμανίας) όπου και αιτείται άσυλο;